Publication: Magyar Közlöny
Issue: MK-2001-29 (Year: 2001, Number: 29)
Era: 1990-2004
Section: a 11/2001. (III. 13.) KöViM rendelethez
Paragraph Index: 252

21. Burkolati jelzőtestek 21.1. Burkolati jelzőtesteket állandó forgalmi rend kialakítása esetén csak útburkolati jelekkel együtt szabad létesíteni, azonban ideiglenes alkalmazás esetén azok önállóan is telepíthetők. 21.2. Burkolati jelzőtesteket útburkolati jelen elhelyezni nem szabad. 21.3. A burkolati jelzőtestek — testének és a fényvisszaverő felületének — színének meg kell egyeznie a vele együtt alkalmazott útburkolati jel színével. 21.4. Az ideiglenesen alkalmazott burkolati jelzőtest színe sárga. 21.5. Burkolati jelzőtestek alkalmazása esetén az ÚT 2—1.113 sz. útügyi műszaki előírásban foglaltakat be kell tartani. 21.6. A burkolati jelzőtestek — a fokozott figyelemfelhívás érdekében — az ÚT 2—1.152 sz. szerinti függőleges jelzőfelülettel is elláthatók.

Source: https://magyarkozlony.hu/hivatalos-lapok/d77a2fccce80a33f49607903c02ec8735097e91b/dokumentumok/717988a21e264505ac1be280c89c6b455098078c/letoltes